Բուղարիայի հայ համայնքը մեծապես հզորացավ Սամուել Կոմսաձագի թագավորության ժամանակ: Ստեփանոս Ասողիկը հայտնում է, որ Սամուելը Հայաստանի Դերջան գավառից էր: Սկզբում նա եղբոր հետ ծառայում էր բյուզանդական բանակում, հայկական մի զորամասում, որը Վասիլ Բ-ի (ազգությամբ հայ Բարսեղ Բ Բուլղարասպան) հրամանով տեղափոխվում է Թրակիա' բուլղարների դեմ կռվելու համար: Տեսնելով տեղացիների հանդեպ իրագործվող գազանությունները' նա եղբոր հետ ապստամբում է հույների դեմ եւ անցնում բուլղարների կողմը: